Austria obișnuia să joace în aceleași culori ca și echipa națională de fotbal a Germaniei; tricouri albe, pantloni negri, șosete negre (germani purtau șosete albe). Pentru a se deosebi cele două echipe, antrenorul Hans Krankl a trecut în 2004 la vechile echipamente pentru deplasare, care au aceeași schemă de culori ca și drapelul Austriei, roșu-alb-roșu. Mai mult, austriecii au folosit echipamente complet negre pentru deplasări, dar începând cu anul 2010, tricoul alb și pantalonii negri sunt folosiți pentru meciurile din deplasare. La meciul de la Campionatul Mondial din 1934, austriecii au împrumutat un set de maiouri albastre de la SSC Napoli, întrucât ambele echipe aveau tricouri albe și pantaloni negri.